قدیم روم - اوّلجه شهر-دؤولت، سوْنرالار (ا.ا. ۳-جو عصرین سوْنون‌دان) آوروپانین غرب و جنوب-شرق حیصّه ‌لری‌نین، کیچیک آسیانین، شیما‌لی آفریقا ساحلی‌نین، سوریه و فلستی‌نین داخیل اوْلدوغو دؤولت. روایته گؤره، روم شهری ا.ا. ۷۵۴/۷۵۳ ایلده انیین واریثلری رومول و رم طرفیندن سالینمیش‌دیر. رومانین تاریخی قدیمی اوْلا‌راق اۆچ دؤوره بؤلونور: چارلیق (ا.ا. ۷۵۴/۷۵۳-ا.ا. ۵۱۰/۵۰۹)، جومهوریتی (ا.ا. ۵۱۰/۵۰۹-ا.ا. ۳۰ و یا ۲۷)، ایمپراتورلوغو و یا پرینسیپات دؤورو (ا.ا. ۳۰ و یا ۲۷-چاغمیزین ۱۹۳ ایلی) و دومینات. روم دؤولتی‌نین تاریخینده اوْردو بؤیوک روْل اوْینامیش‌دیر. روم‌لیلار اوّلکی قولدارلیق دؤولتلرینه نیسبتاً داها مۆکمّل، نظامی اوْردو یارا‌دا بیلمیش‌دیلر. اوْنون اساس قوه‌سی کوقورتا و مانیپولالارا بؤلونموش لگیون‌دان عبارت اوْلان پیا‌دا ایدی. سوواری قوشونو یاردیم‌چی روْل اوْیناییردی.